
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 5,416 στρεμ. στη θέση Προφ. Ηλίας 
περιφερ. κοινότητας Ανήλιου Ν, Μαγνησίας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Νερομάνα και μέχρι τα όρια με την τέως Κοινό¬ 
τητα Μολυκρείου Νομού Αιτωλ/νίας. :. 2 . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ανάκληση παρακατάθεσης αποζημίωσης ρυμοτομουμένου ακινή¬ 


του . 3 

Παράταση αναστολής χορήγησης οικοδομικών αδειών σε περιοχή 

εντός του ρυμοτομικού σχεδίου Δήμου Κηφισιάς. 4 

Παρέκλιση ύψους για την προσθήκη 2ου ορόφου στο 2ο ΔΣ Γλυκών 
Νερών στο ΟΤ Ρ^255 . 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1181 (1) 


Κήρυξη αναδασωτέας έκτασης 5,416 στρεμ. στη θέση Προφ. Ηλίας πε- 
ριφερ. κοινότητας Ανήλιου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις για διοικητική αποκέντρωση. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λ.π.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την 2731/20.6.91 πρόταση του δασαρχείου Βόλου με την οποία 
προτείνεται η κήρυξη της έκτασης, που αναφέρεται στο θέμα ως αναδα¬ 
σωτέας. 

6. Την 14650/87 απόφαση του Νομάρχη Μαγνησίας με την οποία 
μας ανέθεσε την αρμοδιότητα να υπογράφουμε τις αποφάσεις κηρύξεως 
των εκτάσεων ως αναδασωτέων, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της ως δασικής και την αποκατάσταση με φυσική αναγέννηση της βλά¬ 
στησης που εκχερσώθηκε παράνομα. 

Τη δασική έκταση εμβαδού πέντε στρεμμάτων και τετρακοσίων δέκα 
εξ τ.μ. (5,416) που βρίσκεται στη θέση Προφήτης Ηλίας περιφέρειας 
κοινότητας Ανήλιου και προσδιορίζεται από τα στοιχεία ΑΒΓΔΕΖΗ- 
ΘΙΚΛΜΝΞΟΠΑ στο συνημμένο τοπογραφικό διάγραμμα και έχει όρια: 

Ανατολικά: Δασοτεμάχιο Καρτσιώτη, αγρόκτημα Σ. Πλακαρού και 
δασοτεμαχ. Σ. Πλακαρού. 

’ Δυτικά: Δρόμος Ανήλιου - Αγ. Δημητρίου ημεροκαστανωτό κληρ. 
Γ καβόπουλου 

Βόρεια: Δρόμος Ανήλιου - Αγ. Δημητρίου 

Νότια: Ημεροκαστανωτό κληρ. Γκαβόπουλου και δασοτεμάχιο 
κληρ. Καρτσιώτη, όπως φαίνεται στο συμημμένο διάγραμμα που απο¬ 
τελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνα με τον Ν. 998/79 

Βόλος, 25 Ιουνίου 1991 

Με εντολή Νομάρχη 
Ο Δ/ντής Δασών κ.α.α. 

ΚΩΝ/ΝΟΣ ΣΑΚΕΛΛΑΡΙΟΥ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αρι6. 665 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση Νερομάνα και μέχρι τα όρια με την τέως Κοινότητα Μολυ- 

κρείου Νομού Αιτωλ/νίας. 

Η ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β της 
0.208/181/26.4.1982 (ΦΕΚ 214/26.4.1982 τ. Β) κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». _ 

3. Την από 3.10 19Γ9 έκθεση της επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή τέως Κοινότητας 
τώρα Δήμο Αντιρίου Νομού Αιτωλ/νίας και το από 15-6-1979 τοπο¬ 
γραφικό διάγραμμα με κλίμακα 1:500 του Κιτσόπουλου I. Νικολάου 
Πολιτικού Μηχανικού που θεωρήθηκε στις 21.3.1991 από τη Δ/νση 
Τεχνικών Υπηρεσιών της Νομαρχίας Αιτωλ/νίας και συνοδεύει την έκ¬ 
θεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 544.5/375/89/24.7.1989 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 3.10.1989 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας 
καθώς και το από 15.6.1979 τοπογραφικό διάγραμμα, που τη συνο¬ 
δεύει το οποίο συντάχθηκε υπό του Κιτσόπουλου I. Νικολάου Πολιτικού 
Μηχανικού με κλίμακα 1:500 και θεωρήθηκε από την Δ/νση Τεχνικών 
Υπηρεσιών Νομού Αιτωλ/νίας στις 21.3.1991 επί του οποίου η πιο 
πάνω Επιτροπή, καθόρισε τα όρια του αιγιαλού με κόκκινη συνεχή πο¬ 
λυγωνική γραμμή Α46, Α47, Α48, Α49, Α50, Α51, και τα όρια της 
παραλίας με κίτρινη συνεχή πολυγωνική γραμμή Π46, Π47, Π48, 
Π49, Π50, Π51. 

Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μεσολόγγι, 26 Ιουνίου 1991 
Η Νομάρχης 

ΜΑΙΡΗ ΣΟΡΩΤΤΟΥ- ΤΣΑΝΑΚΗ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ - ΠΑΡΑΛΙΑΣ 
Για τον καθορισμό για πρώτη φορά των ορίων του Αιγιαλού & Παρα¬ 


λίας στην Κοινότητα Αντιρρίου Ναυπακτίας στη θέση Νερομάνα και μέ¬ 
χρι τα όρια με την Κοινότητα Μολυκρείου Ναυπακτίας. 

Στη Ναύπακτο σήμερα 3.10.1989, ημέρα Πέμπτη και ώρα 9 π.μ. 
τα μέλη της Επιτροπής του άρθρου 74 του ΠΔ 636/1977 που συστή- 
θηκε με την υπ’ αριθμ. 15769/27.12.1988 απόφαση του Νομάρχη 
Αιτωλ/νίας και αποτελούν οι: 

1. Καρασούλας Βασίλειος, υπάλληλος Δ.Ο.Τ. Ναυπάκτου ως ανα¬ 
πληρωτής του Προϊστ/νου Δ.Ο.Υ. Ναυπάκτου ως πρόεδρος. 

2. Αναστασία Μούτσιου Τοπογράφος υπομηχανικός ΤΕ2 της Δ.Τ.Υ. 
Νομού Αιτ/νίας σαν αναπληρωτής προϊσταμένου της Δ/νσης Τεχν. 
Υπηρεσιών Νομού Αιτ/νίας ως μέλος. 

3. Καλλίγας Ανδρέας Σημαιοφόρος του Λ/Σ ως εκπρόσωπος του Λι- ■ 
μενάρχη Πατρών ως μέλος. 

Κατόπιν των υπ’ αριθμ. 9332/19.9.89 & 9882/3.10.89 εντολών 
του Προέδρου αυτής και μετά από επιτόπια αυτοψία στην παραπάνω πε- 
ριοχή της Κοινότητας Αντιρρίου Ν/κτίας συνήλθαμε σήμερα την 
3.10.1989 στο κατάστημα της Δ.Ο.Υ. Ναυπάκτου και αφού λάβαμε 
υπόψη μας: 

1. Τις διατάξεις των άρθρων 1, 2 και 3 του ΑΝ 2344/1940 όπως 
τροποποιημένες και συμπληρωμένες ισχύουν σήμερα καθώς και τη σχε¬ 
τική με το αντικείμενο αυτό Δικαστηριακή και Διοικητική Νομολογία. 

2. Τα συνημμένα και με κλίμακα 1:500 τοπογραφικά και υψομε¬ 
τρικά διαγράμματα σε δύο (2) πινακίδες που συντάχτηκαν από τον πολι¬ 
τικό Μηχανικό Νικόλαο I. Κιτσόπουλο και θεωρήθηκαν από τον Δ/ντή 
των Τ.Υ. της Νομαρχίας Αιτ/νίας Πολιτικό Μηχανικό Τιμόθεο Τρι- 
φιάτη την 13.8.1987. 

3. Το υπ’ αριθμ. Φ. 5445/375/89/24.7.89 έγγραφο του Υ.Ε.Α. 
ΓΕΝ με το οποίο συμφωνεί στην έκδοση επικυρωτικής απόφασης για τις 
πινακίδες 16 & 17 που αντιστοιχούν στην παραπάνω περιοχή. 

4. Την από την προαναφερόμενη αυτοψία σχηματισθείσα αντίληψη 
όσο αφορά το πλάτος της βρέχόμενης ζώνης ξηράς. 

5. Ότι ο καθορισμός του αιγιαλού και της παραλίας στην παραπάνω 
περιοχή γίνετάι για πρώτη φορά. 

6. Ότι η εξάρτηση έγινε από το πρακτικό τριγωνομετρικό δίκτυο της 
χώρας το δε σύνολο των κορυφών του αιγιαλού και της παραλίας είναι 
συνολικά έξι 6 και στις δύο πινακίδες. 

7. Την προκαθορισμένη ήδη περιοχή στην θέση Νερομάνα Αντιρρίου 
απόφ. Νομάρχη 9238/12.12.1979 ΦΕΚ 21/1980 τεύχος Δ' που 
φαίνεται στην πινακίδα 16. 

Καθορίζουμε επί του παραπάνω τοπογραφικού και υψομετρικού δια¬ 
γράμματος που αποτελείται από δύο πινακίδες. 

α) Την οριογραμμή Αιγιαλού με ερυθρά συνεχή γραμμή κ.λ.π. 

β) Την οριογραμμή παραλίας η οποία είναι παράλληλος του αυτού 
μήκους και σε απόσταση δέκα (10) μέτρων από την οριογραμμή του αι- 
γιαλού λόγω μη εξυπηρετήσεως των σκοπών της παρ. I του άρθρου 7 
του ΑΝ 2344/1940 με κίτρινη συνεχή γραμμή. 

Επί των συνημμένων τοπογραφικών διαγραμμάτων υπάρχει πίνα¬ 
κας συντεταγμένων των κορυφών της οριογραμμής αιγιαλού και παρα¬ 
λίας. 

Κωλυομένων των α/Προϊστ/νου Δ.Ο.Υ. Ναυπάκτου, β/ Προϊστα¬ 
μένου Δ/νσης Τεχνικών Υπηρεσιών Νομού Αιτ/νίας και γ/ Λιμενάρχη 
Πατρών και νομίμως αναπληρούμενων, αφού γραφτήκανε τα παρα¬ 
πάνω υπογράφονται ως εξής: 

Ο Πρόεδρος 

ΚΑΡΑΣΟΥΛΑΣ ΒΑΣΙΛΕΙΟΣ 
Τα Μέλη 

1. Α. ΜΟΥΤΣΙΟΥ 
2. ΚΑΛΛΙΓΑΣ ΑΝΔΡΕΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Α12/34990 (3) 

Ανάκληση παρακατάθεσης αποζημίωσης ρυμοτομουμένου ακινήτου 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «περί σχεδίων πόλεων κωμών 
κ.λ.π. 

2) Τις διατάξεις του Ν.Δ. 797/1971 «Περί αναγκαστικών απαλλο¬ 
τριώσεων». 

3) Τις διατάξεις του ν. 880/1979 όπως αυτές συμπληρώθηκαν με 
το άρθρο 95 παρ. 9 του ν. 1892/1990 «Περί μεταφοράς συντελεστή 
δόμησης. 

4) Την 18/1988 πράξη αναλογισμού αποζημίωσης της Γ.Γ.Δ.Ε. 
που συντάχθηκε σ’ εφαρμογή του ρυμοτομικού σχεδίου Μεταμόρφωσης 
Αττικής, εγκεκριμένου με το από 30.3.1970 Β.Δ. και την απόφαση 
80491/4134/1987 (ΦΕΚ. 121 Δ) για τη διεύρυνση της οδού Τατοΐου 
στη συμβολή της με την Ε.Ο. ΑΘΗΝΩΝ ΛΑΜΙΑΣ (Ανισόπεδος κόμβος 
Τατοΐου) 

5) Την ειδοποίηση του ΥΠ.ΠΕ.ΧΩ.ΔΕ ότι έγινε η παρακατάθεση 
των αποζημιώσεων, η οποία δημοσιεύθηκε στο ΦΕΚ 663/ 
23.10.1989 τ. Δ’ 

6) Την με αριθ. 13310/1991 Δήλωση της ΑΒΕΕ «ΧΑΡΑΛΑ¬ 
ΜΠΟΣ ΠΑΝΤΕΛΙΔΗΣ Α.Ε.» ενώπιον του Συμβολαιογράφου Αθηνών 
Παναγιώτη Οικονομοπούλου, ότι αποδέχεται την ανάκληση της παρα¬ 
κατάθεσης της αποζημίωσης. 

7) Την εξουσιοδοτική απόφαση Δ17/01/79/Φ.2.2.1/24.8.89 
(ΦΕΚ 666Β). 

8) Την απόφαση 244/1991 του Μονομελούς Πρωτ. Αθηνών με την 
οποία αναγνωρίσθηκε δικαιούχος της αποζημίωσης η Ανώνυμη Εται¬ 
ρεία «ΧΑΡΑΛΑΜΠΟΣ ΠΑΝΤΕΛΙΔΗΣ Α.Ε.». 

9) Το γεγονός ότι μέχρι σήμερα δεν έχει εισπραχθεί η αποζημίωση, ■ 
αποφασίζουμε: 

Ανακαλούμε την παρακατάθεση αποζημιώσεως ποσού 14.899.000 
που κατατέθηκε με το γραμμάτιο 453/6.10.1989 συνολικού ποσού 
272.845.640 δρχ. και αφορά το ακίνητο με αριθμό 5, εμφαινόμενο και 
περιγραφόμενο στη πράξη αναλογισμού 18/1988, ιδιοκτησίας της 
Ανώνυμης Εταιρείας «ΧΑΡΑΛΑΜΠΟΣ ΠΑΝΤΕΛΙΔΗΣ ΑΕ» που 
εδρεύει στην Αθήνα και εκπροσωπείται νόμιμα, η δε σχετική ειδοποίηση 
περί της γενομένης παρακατάθεσης δημοσιεύθηκε στο ΦΕΚ 663Δ/ 
1989. 

Η ανάκληση της σχετικής παρακατάθεσης αποζημίωσης έγινε 
ύστερα από αίτηση της ιδιοκτήτριας εταιρείας και είναι επιτρεπτή από 
τις διατάξεις του άρθρου 95 του Ν. 1892/1990. 

Η απόφαση αυτή να δημοσιευθεί στην Εφημερίδα της Κυβέρνησης, 
επέχουσα θέση ειδοποιήσεως του άρθρου 7 του Ν.Δ. 797/1971 (ΦΕΚ 
1Α-/1971). 

Αθήνα, 21 Ιουνίου 1991 
Με εντολή Υπουργού 
Ο Διευθυντής 

ΚΩΝ. ΔΕΣΥΠΡΗΣ 


Αριθ. 14344/Π-494/91 (4) 

Παράταση αναστολής χορήγησης οικοδομικών αδειών σε περιοχή εντός 

του ρυμοτομικού σχεδίου Δήμου Κηφισιάς. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Το Ν. 1599/86 «περί σχέσεων Κράτους Πολίτη κλπ 

2. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικώτερα το άρθρο 8. 

3. Τις διατάξεις του Α.Ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το αριθ. 1018/71 Ν. 

Δ/ 

γμα (ΦΕΚ 220/Α) και με το Ν. 1577/88 (ΦΕΚ 210/Α) 

4. Τις διατάξεις του με αριθ. 183/86 Π. Δ/τος (ΦΕΚ 70Α) 

5. Την με αριθ. 280/9Ί γνωμοδότηση του Δημοτικού Συμβουλίου 
Κηφισιάς. 

6. Την από 20.6.91 γνωμοδότηση του ΣΧΟΠ όπως εκφράστηκε 
στην με αριθ. 23η συνέδρια πράξη 33η 

7. Τις με αριθ. 18895/Π 450/90 και 34201/Π-846 απόφαση 
Νομάρχη Ανατολικής Αττικής μερί αναστολής χορήγησης οικοδομικών 
αδειών σε περιοχή εντός του ρυμοτομικού σχεδίου Δήμου Κηφισιάς. 

8. Την με αριθ. 62556/5073/9.10.90 απόφαση του Υπουργού 

ΠΕΧΩΔΕ ΦΕΚ 54Δ/12.10.90 περί Βασικού Οδικού Δικτύου, αποφα¬ 
σίζουμε: * 

Αποδεχόμαστε την από 20.6.91 γνωμοδότηση του ΣΧΟΠ και 
εγκρίνουμε την παράταση αναστολής χορήγησης οικοδομικών αδειών 
που αφορούν οποιαδήποτε άλλη χρήση εκτός της κατοικίας στην πε¬ 
ριοχή του εγκεκριμένου ρυμοτομικού σχεδίου Κηφισιάς εκτός των πε¬ 
ριοχών «Παραδοσιακού», «Ούλεν», «Αγίας Κυριακής», και εκτός των οι¬ 
κοδομικών τετραγώνων που έχουν πρόσωπο επί του Βασικού οδικού δι¬ 
κτύου για τέσσερους (4) μήνες. 

Άδειες που έχουν υποβληθεί μέχρι την ημερομηνία δημοσίευσης της 
με αριθ. 18895/Π-450/90 απόφασης δεν υπόκεινται στην αναστολή. 

Η παρούσα απόφαση ισχύει από την κοινοποίησή της στον ενδιαφερό¬ 
μενο Δήμο. 

Η απόφαση αυτή να δημοσιευθεί στην Εφημερίδα της Κύβερνήσεως. 

Αγία Παρασκευή, 27 Ιουνίου 1991 
Ο Νομάρχης 
Ε. ΧΑΡΑΛΑΜΠΙΔΗΣ 

-♦- 

Αριθ. 14671/532/91 (5) 

Παρέκλιση ύψους για την προσθήκη 2ου ορόφου στο 2ο ΔΣ Γλυκών Νε¬ 
ρών στο ΟΤ Γ 255. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «Περί σχεδίων πόλεων και 
κωμών του Κράτους» όπως τροποποιήθηκε και συμπληρώθηκε μεταγε¬ 
νέστερα. 

2) Τις διατάξεις του Ν. 3200/55 «Περί διοικητικής αποκεντρώ- 
σεως» όπως τροποποιήθηκαν και συμπληρώθηκαν μεταγενέστερα με το 
Ν.Δ. 532/70. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4) Τις διατάξεις του Π.Δ. 183 ΦΕΚ 70Α/86 «Περί εγκρίσεως τρο¬ 
ποποιήσεων σχεδίων πόλεων. 

5) Τα πρακτικά 41 της συνεδρίας 6 του ΣΧΟΠ της 14.2.1991 

6) Τη παρ. 8 του άρθρου 9 του ΓΟΚ/85, αποφασίζουμε: 

Εγκρίνουμε την παρέκλιση ύψους στο 2ο ΔΣ Γλυκών Νερών στο ΟΤ 

Γ 255 με τελικό ύψος από τον περιβάλλοντα χώρο 12,80 μ. 

Η απόφαση αυτή να δημοσιευθεί στην Εφημερίδα της Κύβερνήσεως. 

Αγία Παρασκευή, 26 Ιουνίου 1991 
Ο Νομάρχης 
Ε. ΧΑΡΑΛΑΜΠΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



